Jorkas (Australija)

Jorkas () – miestas Australijos pietvakariuose, Vakarų Australijos valstijoje, Vitbelto regione. Jorko grafystės administracinis centras. 2 399 gyventojai, iš jų 4,5 % aborigenų kilmės (2021 m.). Viena seniausių Vakarų Australijos gyvenviečių.

Įsikūręs intensyvaus žemės ūkio regione, Eivono slėnyje, apie 85 km į rytus nuo Perto. Apylinkėse auginami javai (daugiausia kviečiai), vynuogės, alyvmedžiai, veisiamos avys.Economic Profile, Shire of York. Nuoroda tikrinta 2024-11-18. Geležinkeliai į Nortamą ir Olbanį (tik krovininiai traukiniai), plentai į Pertą, Nortamą, Merediną ir Olbanį. Yra geležinkelio stotis, išvystyta grūdų sandėliavimo ir turizmo infrastruktūra. Veikia anglikonų, katalikų ir kitų konfesijų bažnyčios, vidurinė mokykla, viešoji biblioteka, ligoninė, kraštotyros ir automobilių muziejai, plaukimo baseinas, radijo stotis. Per Eivoną nutiestas kabamasis pėsčiųjų tiltas.Avon Park & Swinging Bridge, York Visitor Centre. Nuoroda tikrinta 2024-11-18.

Išlikę ir restauruota nemažai kolonijinių laikų (Viktorijos ir federacijos stiliaus) architektūros.York Western Australia, WA Holiday Guide. Nuoroda tikrinta 2024-11-20. Žymesni istoriniai pastatai – teismo rūmų kompleksas (kalėjimas, dveji teismo rūmai, policijos nuovada ir kareivinės, kavalerijos būrio namas, arklidės, 1852–1910 m.), Švč. Trejybės anglikonų bažnyčia (1854 m.), neogotikinė Šv. Patriko katalikų bažnyčia (1875–1886 m.), geležinkelio stotis (1885, 1906 m.), senoji ligoninė (1896 m.), rotušė (1911 m.).York, WA, Aussie Towns. Nuoroda tikrinta 2024-11-18.

Pradėjo kurtis 1831 m. į Eivono slėnį atsikėlus pirmiesiems europiečių kolonistams – žemdirbiams ir gyvulių augintojams.History, Shire of York. Nuoroda tikrinta 2024-11-20. Sparčiau augti ėmė po 1852 m., įkūrus Jorke katorgininkų stovyklą; 1859 m. buvo trečias pagal gyventojų skaičių kolonijos miestas. 1871 m. įkurta Jorko savivaldybė, 1872 m. įvestas telegrafas, 1886 m. nutiestas geležinkelis. Sadern Krose, Kulgardyje ir Kalgurlyje radus aukso, tapo pro Jorką į kasyklas vykstančių aukso ieškotojų tranzito centru. 1978 m. pirmajam Vakarų Australijoje suteiktas istorinio miesto statusas.York Historic Town, York, WA, Australia. Australian Government, Department of Climate Change, Energy, the Environment and Water. Nuoroda tikrinta 2024-11-20.About York , Barclay Books. Nuoroda tikrinta 2024-11-20.

Miestas dėl panašaus kraštovaizdžio pavadintas pagal Jorkšyro grafystę Anglijoje.

 Šaltiniai 

Kategorija:Vakarų Australijos miestai